Okresná prokuratúra Bratislava V 
Prokofievova 4, 851 01 Bratislava 5

Sp. zn. : 4 Pv 273/14/1105	Bratislava V, 30.6.2014
EEČ : 2-12-255-2014

U Z N E S E N I E

Trestná vec:	obvinená XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
obvinený XXXXX, narodený XXXXX vo XXXXX XXXXX trvale bytom XXXXX předmestí XXXXX XXXXX č. XXXXX XXXXX, XXXXX republika a obvinená XXXXX, narodená XXXXX v XXXXX trvale bytom XXXXX, dňa 17.04.2014 v čase o 08.01 hodine v HM XXXXX na XXXXX XXXXX číslo XXXXX v XXXXX počas riadnych otváracích hodín bez použitia zjavného násilia odcudzili z predajnej plochy 2 ks MRAZENE KREVETY 1 kg v celkovej hodnote 33,38,-€, 1 ks MBL FM MAKE UP 225 v celkovej hodnote 11,99,-€, 1 ks HECHT 927 R v celkovej hodnote 84,90,-€, 1ks PUMA BATOH MODROCI v celkovej hodnote 19,99,-€, 1ks ZDRAV DEKA 140X200 v celkovej hodnote 18,19,-€, 1 ks ORAL B ZK VIT v celkovej hodnote 26,99,-€, 1ks ZLATE ROZPRAVKY v celkovej hodnote 13,95,-€, 2 ks F D. KAFTAN v celkovej hodnote 20,-€, 1 ks F P. OBUV v celkovej hodnote 19,50,-€, 1 ks F PAN. PYZ. v celkovej hodnote 14,-€, 1 ks F D. SATY v celkovej hodnote 50,-€, 1 ks F D. SVETER v celkovej hodnote 20,-€, 1 ks S. P. BUNDA v celkovej hodnote 21,-€, 1ks F P. JEANSY v celkovej hodnote 27,-€, 1ks F D. TOP v celkovej hodnote 18,-€, 1 ks F D. SVETR v celkovej hodnote 12,50,-€, 1ks F D: SVETER v celkovej hodnote 22,-€, 1 ks F DAM. OBUV v celkovej hodnote 25,-€, 1 ks F P. OBUV v celkovej hodnote 22,50,-€, 1 ks F P. JEANSY v celkovej hodnote 22,-€, 1 ks CHIVAS REGAL 18Y 0,7 v celkovej hodnote 69,29,-€, 1 ks THE GLENLIVET 18Y v celkovej hodnote 64,99,-€, 1ks F D. BATOH 01 UNI v celkovej hodnote 15,-€, 1ks F DOJC. SET v celkovej hodnote 16,-€, 1 ks F D. JEANS v celkovej hodnote 27,-€, a iný spotrebný tovar v celkovej hodnote 550.42,-€, a to tak, že si na predajnej ploche vložili tovar do nákupného vozíka a bez zaplatenia prešli cez pokladničnú zónu, pričom po prejdení pokladničnej zóny bol obvinený XXXXX zadržaný pracovníkom súkromnej bezpečnostnej služby a obvinená XXXXX bola zadržaná v blízkosti hlavného vchodu HM Tesco hliadkou Obvodného oddelenia Policajného zboru Petržalka - sever. Uvedeným skutkom bola poškodenej organizácií XXXXX, so sídlom XXXXX XXXXX číslo XXXXX XXXXX spôsobená škoda v celkovej výške 1245,38,- €, pričom 1 ks MBL FM MAKE UP 225 v celkovej hodnote 11,99,-€, nebolo možné z dôvodu poškodenia vrátiť späť do predaja, čím bola poškodenej organizácii spôsobená škoda poškodením tovaru v celkovej výške 11,99,- €

lebo obvinený nebol v čase činu pre nepríčetnosť trestne zodpovedný

Odôvodnenie:
Poverený príslušník PZ, Obvodného oddelenia PZ Petržalka Juh, OR PZ XXXXX V uznesením, sp. zn. ORP-753/PJ-B5-2014 zo dňa 17.04.2014 podľa § 199 ods.1 Trestného poriadku začal  trestné  stíhanie  a súčasne podľa § 206 ods. 1 Trestného poriadku vzniesol obvinenie XXXXX a XXXXX pre prečin krádež podľa § 212 ods. 1 Trestného zákona, spolupáchateľstvom podľa § 20 Trestného zákona na skutkovom základe uvedenom vo výrokovej časti tohto uznesenia.
Vzhľadom k tomu, že na základe návrhu prokurátora boli obvinení XXXXX a XXXXX uznesením sudcu pre prípravné konanie vzatí do väzby vec prevzal do vyšetrovania vyšetrovateľ OKP OR PZ XXXXX V pod číslo konania ORP-357/2-VYS-B5-2014.   
	Dňa 27.06.2014 predložil vyšetrovateľ PZ po skončení vyšetrovania prokurátorovi vyšetrovací spis s návrhom na zastavenie trestného stíhania obvineného XXXXX a obvinenej XXXXX podľa § 215 ods. 1 písm. e) Trestného poriadku. 
Podľa § 215 ods. 1 písm. e) Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.
Podľa § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho nebezpečnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.
Podľa § 212 ods. 1 Trestného zákona - kto si prisvojí cudziu vec tým, že sa jej zmocní a spôsobí tak malú škodu, potrestá sa odňatím slobody až na dva roky. 
	Zo spisového materiálu, najmä z výpovedí poškodeného, svedkov, znaleckých posudkov je jasne preukázané, že skutku uvedeného vo výroku tohto uznesenia sa dopustili obvinený XXXXX a obvinená XXXXX.
	Taktiež je nepochybné, že toto konanie napĺňa všetky obligatórne znaky kladené na skutkovú podstatu prečinu krádež podľa § 212 ods. 1 Trestného zákona, spáchanú spolupáchateľstvom podľa § 20 Trestného zákona.

	Vzhľadom na zdravotný stav obvinenej XXXXX a na skutočnosti dokumentované v priebehu vyšetrovania boli do trestného konania pribratí znalci z odboru zdravotníctvo a farmácia, odvetvia psychiatria XXXXX a XXXXX XXXXX XXXXX ktorí preskúmali duševný stav obvinenej XXXXX. 
Vo svojom písomne podanom znaleckom posudku zo dňa 25.06.2014 číslo XXXXX a XXXXX uviedli znalci, že obvinená XXXXX sa od roku 2006 lieči na závažnú duševnú poruchu - schizofréniu. Ide o ochorenie s chronickým priebehom a závažnými postprocesuálnymi zmenami osobnosti. Uvedené duševné ochorenie v čase spáchania inkriminovaného činu malo za následok, že obvinená nebola schopná rozpoznať nebezpečenstvo svojho konania pre spoločnosť a nebola schopná svoje konanie ovládať. Ďalej v znaleckom psychiatrickom posudku znalci uvádzajú, že obvinená v čase spáchania predpokladaného prečinu nemohla rozpoznať nebezpečnosť a protiprávnosť svojho konania vzhľadom k tomu, že trpela a trpí závažným duševným ochorením a taktiež obvinená v čase inkriminovaného prečinu nemohla svoje konanie ovládať vzhľadom k tomu, že trpela a trpí duševným ochorením. Vzhľadom na chorobne zmenený úsudok a kritickosť obvinená nebola a nie je schopná dostatočne chápať zmysel trestného konania. Znalci ďalej uvádzajú, že pobyt obvinenej na slobode, z hľadiska jej duševného stavu, je pre spoločnosť nebezpečný vzhľadom na zistené duševné ochorenie a znalci preto odporúčajú obvinenej uložiť ochranné psychiatrické liečenie ústavnou formou.
Podľa § 215 ods. 1 písm. e) Trestného poriadku je prokurátor povinný zastaviť trestné stíhanie, ak sa v konaní preukáže, že obvinený nebol v čase činu pre nepríčetnosť trestne zodpovedný.
Pojem nepríčetnosti je vyjadrený legálnou definíciou uvedenou v § 23 Trestného zákona nasledovne: „ Kto pre duševnú poruchu v čase spáchania činu inak trestného nemohol rozpoznať jeho nebezpečnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.“
	Z podaného znaleckého posudku na duševný stav obvinenej XXXXX vyplýva, že obvinená v čase spáchania činu, ktorý sa jej v tomto konaní kladie za vinu, bola nepríčetná, nakoľko v čase spáchania činu nemohla rozpoznať jeho nebezpečnosť pre spoločnosť a taktiež nevedela ovládať svoje konanie.

	Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. e) Trestného poriadku, a preto som rozhodol tak ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislav Cirman
prokurátor